Vitali Milonov

Vitali Valentinovitš Milonov (; s. 23. tammikuuta 1974) on venäläinen Yhtenäinen Venäjä -puolueen poliitikko.Milonov Vitaly Valentinovich Spisok Putina, viitattu 1.6.2024 Hän oli Pietarin kaupunginvaltuuston jäsen vuosina 2007–2016 ja tuli valituksi valtioduumaan vuonna 2016.Vitaly Valentinovich Milonov OpenSanctions 9.5.2024, viitattu 1.6.2024 Виталий Милонов станет депутатом Государственной Думы Interfax 19.9.2016, viitattu 1.6.2024 Milonov tunnetaan vihamielisyydestään seksuaalivähemmistöjä kohtaan ja provokatiivisista lausunnoistaan.Marc Bennetts, Fear and family values in Putin’s Russia Politico 23.10.2015, viitattu 1.6.2024 Leyla Latypova, Russian Officials Fighting in Ukraine Seek Profile Boost, Career Advancement The Moscow Times 21.9.2023 == Elämä ja ura == Milonov opiskeli julkishallinnon oppilaitoksessa Pietarissa, Pietarin teologisessa akatemiassa ja Pyhän Tihonin ortodoksisessa yliopistossa Moskovassa. Hän toimi aikoinaan Galina Starovoitovan avustajana. Starovoitova murhattiin vuonna 1998, ja 2000-luvun alkuvuosina Milonov liittyi Yhtenäiseen Venäjään sanojensa mukaan petyttyään liberaaliin politiikkaan. Politico on luonnehtinut Milonovia Venäjän "homopropagandaa" koskevan lainsäädännön "arkkitehdiksi". Milonov oli Pietarin kaupunginvaltuuston lainsäädäntökomitean johtaja kun Pietarin kaupunki laati vuonna 2011 "homopropagandan" kriminalisoivan lain, joka vuonna 2013 otettiin käyttöön koko Venäjän alueella. Valtakunnallisen lain asiasta kuitenkin laati Jelena Mizulina.Max Seddon, Russian Official Says Apple CEO Should Be Banned From Russia After Saying He Is Gay BuzzFeed.News 30.10.2014, viitattu 1.6.2024 Venäjän äärimmäisen konservatiivinen poliittinen suuntaus voimistui Vladimir Putinin palattua presidentiksi vuonna 2012. Politico on kuvaillut Milonovia tämän suuntauksen "eläväksi ruumiillistumaksi". Hän onkin ollut yksi äänekkäimmistä Putinin hallinnon puolestapuhujista länsimaiden ja Venäjän välisessä poliittisessa ja kulttuurisessa vastakkainasettelussa. Vuonna 2015 Putin myönsi Milonoville mitalin "palveluksista isänmaalle". Maaliskuussa 2022 Milonovia ja muita duuman jäseniä vastaan astuivat voimaan Yhdysvaltain asettamat pakotteet.U.S. Treasury Sanctions Russia’s Defense-Industrial Base, the Russian Duma and Its Members, and Sberbank CEO U.S. Department of the Treasury 24.3.2022, viitattu 1.6.2024 Milonov pyysi kolmen muun duumaedustajan kanssa pääsyä taistelemaan Donbassin alueelle. Sanojensa mukaan hän palveli siellä nuorempana kersanttina kutsumerkillä "Gustav". Milonov toivoi syyskuussa 2022 pääsevänsä takaisin Venäjälle osallistumaan valtioduuman äänestykseen neljän ukrainalaisen alueen laittomasta liittämisestä Venäjään.Депутат Виталий Милонов рассказал, что уже принимает участие в боевых действиях и пользуется своим старым позывным «Густав» PDM News 25.9.2022 Hän kuuluu Free Russia Forumin 1 500:n sodanlietsojan luetteloon. Luetteloon on sisällytetty henkilöitä, joiden on katsottu olleen aktiivisia Venäjän sotatoimien puolustamisessa tai niihin osallistumisessa. Milonov on juontanut Venäjällä homovastaista tositelevisio-ohjelmaa Ja ne gei ("En ole homo").Joshua Donovan, Homophobic Russian MP Is Now The Host Of A Reality TV Show Called… I’m Not Gay DNA Magazine 29.4.2022, viitattu 1.6.2024 Sophia Smith Galer, A Far-Right Russian MP Is Hosting a Grim ‘Guess Who Is Gay’ TV Show Vice 29.4.2022, viitattu 1.6.2024 Milonovista tehtiin Venäjällä nettipeli, jossa hän taistelee homoseksuaaleja, huumeriippuvaisia ja Madonnaa vastaan. == Arvot ja mielipiteet == BBC on kuvaillut Milonovia jyrkän linjan ortodoksiksi, joka on pitkälti keskittynyt vastustamaan homoseksuaalisuutta, pornografiaa ja muuta kokemaansa "läntistä rappiota". Hänen mukaansa homoseksuaalit ovat "paholaisia". Näyttelijä Stephen Frylle Milonov väitti homojen enimmäkseen valehtelevan puhuessaan Venäjällä kohtaamistaan ongelmista.Boxer and Manga star spice up Russian parliament BBC 19.9.2016, viitattu 1.6.2024 Vuonna 2014 Milonov vaati Applen toimitusjohtajalle Tim Cookille elinikäistä maahantulokieltoa Venäjälle tämän kerrottua homoseksuaalisuudestaan. Milonov epäili Cookin saattavan tuoda Venäjälle ebolan, HI-viruksen tai tippurin. Ennen talviolympialaisia 2014 hän kertoi myös olympiaurheilijoita ja -katsojia saatettavan syyttää homopropagandalain nojalla. Kesällä 2012 Milonov uhkasi Madonnaa sakoilla lain kritisoinnista konsertissa Pietarissa.Gay Athletes Could Be Prosecuted at 2014 Winter Olympics, Russian Lawmaker Suggests ABC News 31.7.2013, viitattu 1.6.2024 Milonovin mukaan homopropagandalain tarkoitus on lasten suojeleminen vaaralliselta tiedolta. Kansainvälisten ihmisoikeusjärjestöjen mukaan homovastainen väkivalta yleistyi Venäjällä lain myötä. Milonov viittasi näihin järjestöihin "poliittisina prostituoituina". Hän on vaatinut kansalaisuuden ulottamista koskemaan myös sikiöitä. Milonov on kuvaillut avioeroa luonnottomaksi ja toivonut sen kriminalisointia. Hänen mukaansa avioeroa hakevien tulisi maksaa sakko tai lähteä rintamalle Ukrainaan.Aila Slisco, Russian Lawmaker Proposes Sending People Who Seek Divorces to War Newsweek 19.1.2024, viitattu 1.6.2024 Vuonna 2023 Milonov totesi miestensä rintamalta paluun ajankohtaa kyselleille naisille, että miehet tulevat takaisin Venäjän voitettua.Guy Faulconbridge, In Russia, some women demand return of their men from Ukraine front Swissinfo 5.12.2023, viitattu 1.6.2024 === Näkemykset juutalaisista === Milonov on toiminut uudessa antisemitistisessä Mustia sotnioita jäljittelevässä järjestössä. Hän esitti maaliskuussa 2014 perinteisen antisemitistisen syytöksen toteamalla Jeesuksen ristiinnaulitsemisen juutalaisten viaksi. Muun muassa Venäjän juutalaiskongressi tuomitsi Milonovin lausunnot. Milonov piti antisemitismistä kohtaamaansa kritiikkiä uusliberaalina, satanistisena ja valheellisena.Putin ally accused of pushing Jews-killed-Jesus trope Jewish Telegraphic Agency 2.4.2014, viitattu 1.6.2024 === Näkemykset Putinista ja Venäjästä === Milonov kuvaili vuonna 2015 korruption olevan Venäjälle laajalle levinnyttä ja sosiaalisen kehityksen mahdollisuuksien rajallisia. Hän kuitenkin uskoi Putinin tarjoavan Venäjälle "ainoan toivon". Milonovin mielestä "vahva johtaja" on Venäjälle välttämätön, sillä maa on niin suuri ja sen väestö niin moninaista. Putinia Milonov on kuvaillut "Jumalan lähettämäksi". === Näkemykset muista maista === Milonov on kuvaillut Ukrainaa "valevaltioksi". Kun Ison-Britannian pääministeri Theresa May piti erittäin todennäköisenä Venäjän osuutta Sergei ja Julija Skripalin myrkytystapaukseen, Milonov rinnasti Mayn kommentit Adolf Hitlerin toimintaan. Uutinen myrkytyksestä oli hänen mukaansa valeuutinen ja Sergei Skripal "turha valeagentti".Jack Sommers, Russian MP Vitaly Milonov Compares UK To Hitler In Response To Salisbury Poisoning Huffington Post 13.3.2018, viitattu 1.6.2024 Eurooppaa kuvaa Milonovin mukaan hyvin George Orwellin dystopiaromaani Vuonna 1984. Hänen mielestään Länsi-Euroopan maat ovat "moraalisesti heikentyneitä". Hän vertasi niitä Weimarin tasavaltaan, joka hänen mukaansa tuhoutui "ultrademokraattisuutensa" ja suvaitsevaisuutensa johdosta. Milonov on nimittänyt Puolan ulkoministerinä toiminutta Radosław Sikorskia "prostituoiduksi". === Näkemykset uskonnosta === Avoin Venäjä -järjestön edustaja sai sakkotuomion levitettyään Vkontaktessa Milonovista otettua kuvaa, jossa tämä seisoo ase kädessään pukeutuneena "ortodoksisuus tai kuolema" -sloganin sisältävään paitaan.Милонов отказался возмещать штраф за репост его фото в экстремистской футболке Национальная Служба Новостей 16.11.2016, viitattu 1.6.2024 Milonov totesi pitävänsä slogania "normaalina" ja uskon ulkopuolella elämistä "mahdottomana". Hän vaatikin sloganin poistamista ääriliikkeiden sloganeiden listasta.Жителя Чувашии оштрафовали за репост фотографии Милонова RBC 16.11.2016, viitattu 1.6.2024 == Lähteet == Luokka:Venäläiset poliitikot Luokka:Vuonna 1974 syntyneet Luokka:Elävät henkilöt